Talle ongelukke reeds dié naweek aangemeld | Maroela Media
Minstens twee mense het in dié ongeluk gesterf. (Foto: Netcare 911)
Minstens twee mense is dood en verskeie ander beseer toe 'n minibustaxi en 'n bakkie Sondag kort voor 08:00 op die M27 tussen Umdloti en Waterloo, noord van Durban, reg van voor gebots het.
Twee mense is uit onderskeidelik die bakkie en taxi geslinger, het Shawn Herbst, woordvoerder van Netcare 911, gesê.
"Hulle het noodlottige beserings opgedoen en is op die toneel dood verklaar," het hy gesê.
Sewe beseerde insittendes is na verskeie hospitale vir verdere behandeling geneem.
Die owerhede ondersoek die voorval, het Herbst gesê.
In Camperdown is 15 mense beseer toe 'n minibustaxi én twee bakkies kort voor 06:00 vanoggend met 'n vragmotor en sleepwa op die N3 naby Camperdown gebots.
Ross Campbell, woordvoerder van ER24, het gesê die vragmotor het die hoofweg heeltemal versper, terwyl mense in die mistige weer op die toneel rondgeloop het.
Die meeste van die beseerdes was in die taxi op pad na 'n hardloopbyeenkoms.
Hulle is na verskeie hospitale in die Pietermaritzburg-omgewing geneem, het Campbell gesê.
'n Dertigjarige vrou het in die botsing met 'n vragmotor buite Potchefstroom in Noordwes gesterf. (Foto: ER24)
Op die R54 buite Potchefstroom in Noordwes is 'n 30-jarige vrou ook dood toe sy reg van voor met 'n vragmotor gebots het, het Campbell gesê.
Die vrou is op die toneel dood verklaar. Die vragmotorbestuurder was ongedeerd.
ER24 netcare911 Ongeluk
De Lille loof burgemeesters wat Trump oor klimaatsverandering teëgaan
Magda de Bruin
Sperstrepe…..die mense respekteer glad nie daai padreël nie…..
Stem saam sperstrepe en trokke wat halfpad in geelstrepe ry dan gaan motoriste hul verby oor sperstrepe op blinde hoogtes ens – ek ry nie in n geelstreep nie te veel ongelukke so gesien trokke hou ni volg afstande nie 3 tot 4 ry agtermekaar en gee ni motors di spasie om verby te gaan nie en so kan ons aangaan
Baie van die paaie het nie eers meer enige strepe duidelik sigbaar verf het al Jare gelede verdof. So hoe sien mens of dit n sper strepe is. En Dan die bande wat party mense op hul voertuie sit is Baie swak gehalte of word beskadig in Slag gate. En gaan ook gereeld die wielsporing en balansering na van voertuie. En kyk ook gereeld of die 4 wiele
Wat jou laat beweeg teen 120 km nie erens foutief is saam stuur wiel en remme ordentlik werk.
Is dit waar dat daar n groot ongeluk in die kruger wildtuin is, waar n taxi teen n kameelperd vasgery het en die kameelperd toe op n ander kar geval het?
Ek vind die stelling "Die polisie ondersoek die voorval" totaal niksseggend en sinneloos. Die polisie sal altyd 'n noodlottige botsing ondersoek – tot mindere of meerdere mate.